



Projektas
Nr. TSP-   

RADVILIŠKIO RAJONO SAVIVALDYBĖS TARYBA

SPRENDIMAS
DĖL UAB „RADVILIŠKIO AUTOBUSŲ PARKAS“ AUTOBUSŲ STOTIES MODERNIZAVIMO 

2026 m.                      d. Nr. T-   
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 15 straipsnio 5 dalimi ir atsižvelgdama į UAB „Radviliškio autobusų parkas“ 2026 m. gegužės 7 d. raštą Nr. 5/1, siekdama pagerinti viešųjų paslaugų prieinamumą ir kokybę, sudaryti patogesnes sąlygas keleiviams, pagerinti keleivių aptarnavimą ir siekdama skatinti investicijas Radviliškio rajono savivaldybėje, Radviliškio rajono savivaldybės taryba nusprendžia:
. Pritarti UAB „Radviliškio autobusų parkas“ autobusų stoties ir kitų statinių modernizavimui (adresas: Gedimino g. 31A, Radviliškis),  pritraukiant privačias investicijas.
. Pavesti UAB „Radviliškio autobusų parkas“ organizuoti privačių investuotojų pasiūlymų (idėjų) atrankos procedūrą.
. Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL UAB „RADVILIŠKIO AUTOBUSŲ PARKAS“ AUTOBUSŲ STOTIES MODERNIZAVIMO“
AIŠKINAMASIS RAŠTAS

2026-05-08
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Projekto tikslas – gerinti viešųjų paslaugų prieinamumą ir kokybę, užtikrinti patogesnes sąlygas keleiviams, didinti laukimo zonų komfortą, ypatingą dėmesį skiriant asmenims su negalia, senyvo amžiaus žmonėms ir šeimoms su mažais vaikais. Taip pat siekiama prisidėti prie miesto infrastruktūros modernizavimo ir estetinės aplinkos gerinimo.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – UAB „Radviliškio autobusų parkas“, rengėjas – Radviliškio rajono savivaldybės administracijos Investicijų ir turto valdymo skyrius.
. Kaip šiuo metu yra reguliuojami sprendimo projekte aptarti teisiniai santykiai.
Projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, 15 straipsnio 5 dalimi. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujų teisinio reguliavimo nuostatų nereikia.
Tarybai pritarus sprendimui UAB „Radviliškio autobusų parkas“ autobusų stoties modernizavimui, atnaujinta autobusų stotis pagerintų keleivių aptarnavimo kokybę ir viešojo transporto prieinamumą, sudarytų patogesnes sąlygas keleiviams, įskaitant asmenis su negalia bei senyvo amžiaus, prisidėtų prie miesto infrastruktūros modernizavimo ir estetinės aplinkos kūrimo. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Šiuo metu reikšmingų neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Sprendimui įgyvendinti papildomų teisės aktų priimti, pakeisti ar pripažinti netekusiais galios nereikės.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs. Radviliškio autobusų stotį būtų siekiama modernizuoti pritraukiant privačius investuotojus. 
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristu, kalbininku, direktoriumi, vicemerais ir meru.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Vadovaujantis Lietuvos Respublikos korupcijos prevencijos įstatymu šiam sprendimo projektui antikorupcinis vertinimas nėra taikytinas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
. Pridedami dokumentai.
Nėra.


Investicijų ir turto valdymo skyriaus vyriausioji  specialistė                                   Lina Labanauskienė 



